stanford-oval/wikipedia huggingface dataset:
Super Aguri SA07
Kilpakuljettajat > Testikuljettajat

Sakon Yamamoto
James Rossiter
Teknisiä tietoja

Moottori: Honda V8 RA807E - 90°
Vaihdelaatikko: Super Aguri 7-vaihteinen puoliautomaatti
Renkaat: Bridgestone
Debyytti: Australian Grand Prix 2007
Formula 1 -tulokset

Lihavointi tarkoittaa paalupaikkaa ja kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Super Aguri | Honda V8 | B |  | AUS | MAL | BAH | ESP | MON | CAN | USA | FRA | GBR | EUR | HUN | TUR | ITA | BEL | JPN | CHN | BRA | 4 | 9. |
| 2007 | Super Aguri | Honda V8 | B | Takuma Satō | 12 | 13 | Kesk. | 8 | 17 | 6 | Kesk. | 16 | 14 | Kesk. | 15 | 18 | 16 | 15 | 15 | 14 | 12 | 4 | 9. |
| 2007 | Super Aguri | Honda V8 | B | Anthony Davidson | 16 | 16 | 16 | 11 | 18 | 11 | 11 | Kesk. | Kesk. | 12 | Kesk. | 14 | 14 | 16 | Kesk. | Kesk. | 14 | 4 | 9. |
Autot, jotka kilpailivat Formula 1 -kaudella 2007
McLaren MP4-22
Renault R27
Ferrari F2007
Honda RA107
BMW Sauber F1.07
Toyota TF107
Red Bull RB3
Williams FW29
Scuderia Toro Rosso STR2
Spyker F8-VII
Super Aguri SA07
Submarino

| Submarino |
| --- | --- |

Ohjaaja:  Thomas Vinterberg
Käsikirjoittaja:   Tobias Lindholm  Thomas Vinterberg 
Perustuu:  Jonas T. Bengtssonin romaaniin Submarino (2007)
Tuottaja:   Birgitte Hald  Morten Kaufmann 
Säveltäjä:  Kristian Eidnes Andersen
Kuvaaja:  Charlotte Bruus Christensen
Leikkaaja:   Valdís Óskarsdóttir  Andri Steinn 
Pukusuunnittelija:  Margrethe Rasmussen
Valmistustiedot
Valmistusmaa:   Tanska  Ruotsi 
Tuotantoyhtiö:  Nimbus Film Productions
Levittäjä:  Sandrew Metronome
Ensi-ilta:  2010
Kesto:  110 min
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Submarino on vuonna 2010 valmistunut tanskalainen Thomas Vinterbergin ohjaama draamaelokuva. Elokuva perustuu Jonas T. Bengtssonin vuonna 2007 ilmestyneeseen samannimiseen romaaniin. Submarino oli ehdolla Kultainen karhu -palkinnon saajaksi 60. Berliinin elokuvajuhlilla.
Tarina

Elokuva kertoo Kööpenhaminan alaluokasta ja siihen kuuluvasta vankilasta vapautuneesta Nickistä. Alkoholistiäidin pojat yrittävät selviytyä, päästä pintaan. Heistä Nick on alkoholisoitunut, toinen veli heroinisti. Ohjaaja Vinterberg luonnehtii elokuvaa:
»Submarino kertoo suojattomista, jotka yrittävät tavoittaa toisensa ja auttaa toisiaan.»
Elokuvan tapahtumat sijoittuvat nyky-Tanskaan, ja se kuvaa viattomuuden päättymistä. Vinterberg itse kasvoi hippikommuunissa viattomassa yhteisössä, ja tätä taustaa vasten hän haluaisi suojeltavan peritanskalaisia ilmiöitä kuten hippien Christianiaa ja kuningashuonetta.
Näyttelijät

| 0 | 1 | 2 |
| --- | --- | --- |
|  Jakob Cedergren  | … |  Nick   |
|  Patricia Schumann  | … |  Sofie   |
|  Dar Salim  | … |  Goran   |
|  Finn Bergh  | … |  Fængselsbetjent   |
|  Morten Rose  | … |  Ivan   |
|  Peter Plaugborg  | … |  Nickin pikkuveli   |
|  Helene Reingaard Neumann  | … |  Mona   |
|  Gustav Fischer Kjærulff  | … |  Martin   |
|  Sebastian Bull Sarning  | … |  Nick nuorena   |
|  Mads Broe Andersen  | … |  Nickin pikkuveli nuorena (nimellä Mads Broe)   |
|  Henrik Strube  | … |  Jimmy Gule   |
Arvioita

Nyt-liitteen viisi kriitikkoa antoivat elokuvalle tähtiä keskiarvolla 4,0. Episodi-lehdessä kolme kriitikkoa antoi elokuvalle pisteitä keskiarvona 3,67.
Palkinnot ja tunnustukset

Pohjoismaiden neuvoston elokuvapalkinto 2010
Sukupuolineutraalius

Sukupuolineutraalius tarkoittaa kaikille sukupuolille tarkoitettua tai soveltuvaa asiaa, tai sitä, että sukupuolen merkitystä tai vaikutuksia ei tunneta tai havaita.
Esimerkkejä

Sukupuolineutraaleja asioita voivat olla esimerkiksi yhteiset WC-tilat tai sukupuolineutraali kielenkäyttö. Sukupuolineutraali avioliittolaki kohtelee kaikkia pariskuntia samalla tavalla sukupuolesta riippumatta.
Suomen opetushallitus otti vuonna 2004 sen kannan, että opetuksen pitää olla sukupuolineutraalia. Vuoden 2014 perustusopetuksen opetussuunnitelmien perusteiden mukaan opetuksen tuleekin olla sukupuolitietoista, ja siinä tunnistetaan sukupuolittavia yhteiskunnallisia ja kulttuurisia rakenteita ja puretaan niitä.
Kritiikki

Lastenpsykiatrian erikoislääkäri Jari Sinkkonen on kritisoinut pyrkimystä hämärtää sukupuolieroja ja sitä, ettei lapsia saisi sanoa tytöiksi ja pojiksi. Sinkkonen on sanonut, että sukupuoli on luovuttamaton osa identiteettiä. Sukupuoli on osa ruumiinkuvaa 1,5–2,5-vuotiaasta lähtien. Sinkkosen mukaan jo 1960-luvulla osoitettiin, ettei sukupuoli-identiteetti ole kasvatuksesta riippuvainen. Sinkkosen mielestä ajatus siitä, että tyttönä tai poikana oleminen häivytetään, liittyy enemmän aikuisten tasa-arvopyrkimyksiin, kuin biologiaan ja anatomiaan.
Aiheesta muualla

TASA-ARVOTYÖ ON TAITOLAJI – Opas sukupuolten tasa-arvon edistämiseen perusopetuksessa (PDF) Opetushallitus. Arkistoitu 29.3.2018. Viitattu 14.11.2017.
Suomen maa- ja metsätalousministeriö

| Maa- ja metsätalousministeriö Jord- och skogsbruksministeriet |
| --- | --- |

 Ministeriön toimipaikka Helsingissä.
Ministeri(t):  
– Maa- ja metsätalousministeri:  Sari Essayah
Kansliapäällikkö:  Pekka Pesonen
Budjetti:  2,7 mrd. € (2024)
Työntekijöitä:  264 (2023)
Osoite:  Maa- ja metsätalousministeriö Hallituskatu 3–5 Helsinki
Aiheesta muualla
Sivusto
Maa- ja metsätalousministeriö (MMM, ruots. jord- och skogsbruksministeriet) on yksi Suomen valtioneuvoston alaisuudessa toimivista ministeriöistä. Maa- ja metsätalousministeriö johtaa uusiutuvien luonnonvarojen kestävän käytön politiikkaa. Lainsäädäntötyössä ministeriö toimii osana valtioneuvostoa ja Euroopan unionin päätöksentekoa.
Nykyinen maa- ja metsätalousministeri on kristillisdemokraattien Sari Essayah. Maa- ja metsätalousministeriön budjetti vuodelle 2018 oli n. 2 602 000 000 €.
Historia

Maa- ja metsätalousministeriössä on vuodesta 1968 lähtien ollut vain yksi ministeri. Siihen saakka ministereitä oli ollut kaksi. 1920- ja 1930-luvuilla ministeriö vastasi ns. lex Kallion toimeenpanosta. Toisen maailmansodan jälkeisinä vuosina ministeriön vastuulla oli paljon työtä aiheuttanut talvi- ja jatkosodan sekä Lapin sodan vuoksi kotinsa menettäneen väestön ja rintamamiesten asuttaminen. Tätä työtä johti vuoteen 1959 saakka toiminut Maatalousministeriön asutusasiainosasto (ASO), jonka päällikkönä oli varatuomari ja lakitieteen lisensiaatti Veikko Vennamo.
Hallinnonala

Ministeriön hallinnonala kattaa seuraavat osa-alueet:
maaseudun kehittäminen
maatalouden kehittäminen
elintarvikkeiden turvallisuuden ja laadun valvonta
kalatalouden kehittäminen
riistatalouden kehittäminen
porotalouden kehittäminen
vesitalouden kehittäminen
metsätalouden kehittäminen
maanmittauksen kehittäminen ja paikkatietojen yhteiskäyttö.
Yleistavoitteena on siis uusiutuvien luonnonvarojen kestävä ja monipuolinen käyttö sekä maaseudun elinvoimaisuus.
Henkilöstö

Maa-ja metsätalousministeriössä on kolme osastoa: ruokaosasto, luonnonvaraosasto sekä hallinto- ja suunnitteluosasto.
Henkilökuntaa ministeriössä on noin 250 ja koko hallinnonalalla 5 100. Ministeriön budjetin suuruus on noin 2,8 miljardia euroa.
Kansliapäälliköt

Maatalousministeriö
1918–1928: Hannes Aejmelaeus
1928–1936: E. J. Castrén
1938–1953: J. H. Konttinen
1953–1976: Pauli Lehtosalo
Maa- ja metsätalousministeriö
1977–1999: Reino Uronen
1999–2002: Kalevi Hemilä
1999–2000: vt. Jarmo Ratia
2002–2012: Jarmo Vaittinen
2012–2024: Jaana Husu-Kallio
2024– Pekka Pesonen
Aiheesta muualla

Maa- ja metsätalousministeriön kotisivut
Ministeriön avainhenkilöt (Arkistoitu – Internet Archive)
Suomen Harrastajateatteriliitto

Suomen Harrastajateatteriliitto ry (SHT) on vuonna 1948 perustettu kulttuurijärjestö jonka tehtävänä on edistää ja tukea harrastajateatteritoimintaa. Liittoon kuuluu yhteensä yli 500 harrastajateatteria. Suoraan jäsenenä on n. 300 teatteria ja loput 200 ovat jäseninä jäsenjärjestöjen kautta. Jäsenjärjestöjä on viisi, joista suurimmat ovat Suomen Nuorisoseurat ja Suomen Ylioppilasteatteriliitto SYTY.
Suomen Harrastajateatteriliiton toiminnanjohtajana toimii Sanna Saarela ja puheenjohtajana kansanedustaja Paula Risikko. Liiton toimitilat sijaitsevat Minervankadulla Helsingin Töölössä.
Toiminta

SHT on harrastajateattereiden suurin edunvalvontajärjestö. Se järjestää teatterialan tapahtumia ja koulutuksia, jakaa tuotanto- sekä koulutusavustuksia, myöntää ansiomerkkejä sekä palkitsee vuosittain Vuoden Harrastajateatterin sekä jakaa vuoden Kantaesityspalkinnon. SHT:n vuotuinen päätapahtuma on Harrastajateatterikesä-festivaali Jyväskylässä.
Suomen Harrastajateatteriliiton toimintaa tukee Taiteen Edistämiskeskus vuotuisella määrärahalla.
Aiheesta muualla

Suomen Harrastajateatteriliiton kotisivut
Agonaalinen rytmi

Agonaalinen rytmi (engl. agonal rhythm tai extreme ventricular bradycardia) on sydämen kammioista lähtöisin oleva hidaslyöntinen rytmi, jossa sydän sykkii alle 20 lyöntiä minuutissa. Agonaalisessa rytmissä kammioissa esiintyy paikallinen ektooppinen alue, joka lähettää supistumiskäskyä. Agonaalinen rytmi on yleensä asystolea edeltävä rytmi ja johtuu yleensä sydänlihaksen laajasta kuolemasta. Potilailla, joilla tavataan agonaalista rytmiä, se etenee nopeasti asystoleen ja sydänperäiseen kuolemaan.
Oireet

Agonaalinen rytmi vähentää sydämen toimintaa niin paljon, että potilas menee tajuttomaksi heti rytmin alettua.
Hoito

Agonaalinen rytmi hoidetaan asystolen ohjeilla, eli aloitetaan painelu-puhalluselvytys ja annetaan adrenaliinia verenkiertoon.
Agryle

Agryle (m.kreik. Ἀγρυλή) voi viitata seuraaviin paikkoihin antiikin Kreikassa:
Alempi Agryle, Erekhtheis-fyleen kuulunut Attikan demos
Ylempi Agryle, Erekhtheis-fyleen kuulunut Attikan demos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agryle”, voi hakea sivunnimihaulla, laajalla sivunnimihaulla tai tekstihaulla.
Säänkestävä teräs

Julkisivun teräskasetteja, joissa on käytetty säänkestävää Corten B -terästä.
Vuonna 1970 valmistunut U.S. Steel Tower Pittsburghissa. Julkisivuverhous ja kantavat ulkopuoliset rakenteet ovat corten-terästä.
Säänkestävä teräs eli corten-teräs on kuparilla, kromilla, nikkelillä ja fosforilla niukasti seostettu teräslaatu, jonka pinnalle muodostuu ulkoilmassa hapen ja kosteuden vaikutuksesta oksidikerros. Pintaan muodostuva tiivis oksidikerros estää korroosion jatkumisen syvemmälle.
Oksidikerroksen muodostumisen jälkeen säänkestävät teräkset saavat ruskeanoranssin, ruosteen värin. Himmeä väri vaihtelee voimakkaasti pinnan märkyyden mukaan: kuivana lähes oranssi pinta on märkänä tummanruskea.
Tavanomaisissa teräslaaduissa korroosio ulkoilmassa tapahtuu sykleittäin – syntyvä karkeahko ruostekerros kuluu pois ja teräs ruostuu uudelleen, mikä jatkuvasti toistuessaan aiheuttaa materiaalikatoa, korroosiohävikkiä. Säänkestävät teräkset ruostuvat nopeasti hienojakoiseen, tiiviiseen ja kestävään oksidipintaan asti, jolloin korroosiohävikki jää hyvin pieneksi.
Tekniikan edelläkävijänä toimi amerikansuomalainen arkkitehti Eero Saarinen, joka käytti sitä ensi kerran vuonna 1963 valmistuneessa John Deere -traktoriyhtiön pääkonttorissa Yhdysvaltojen Illinois’ssa.
Käyttö

Säänkestäviä teräksiä käytetään verhouksena rakennusten julkisivuissa, rakenteena esimerkiksi silloissa ja säiliöissä, sekä lämpöteknissä laitteissa esimerkiksi savupiipuissa ja lämpökattiloiden tulipesissä sekä hormiosissa. Yleensä teräspinta jätetään täysin käsittelemättä, mutta tarvittaessa se voidaan maalata, esimerkiksi jos teräs joutuu jatkuvaan vesikosketukseen, tai ankariin olosuhteisiin (esimerkiksi merikontit). Teräksen korroosiokäyttäytyminen vähentää ja hidastaa vaurioituneen maalipinnan alla etenevää korroosiota. Rantasalmen vesitorni on valmistettu kokonaan säänkestävästä teräksestä.
Säänkestäviä teräksiä voidaan kylmämuovata normaalisti ja ne ovat hyvin hitsautuvia. Seostuksessa käytetyn fosforin vuoksi iskusitkeys on tavanomaista terästä huonompi. Haurasmurtumavaaran vuoksi teräs soveltuu parhaiten ohuihin levy- ja profiilirakenteisiin.
Säänkestävien terästen kauppanimikkeitä ovat muun muassa COR-TEN A, COR-TEN B, COR-TEN HighTemp, S355J0WP ja S355J2WP.
Aiheesta muualla

Kuvia tai muita tiedostoja aiheesta Säänkestävä teräs Wikimedia Commonsissa
Vuonna 1977 Appalakeille valmistuneen New River Gorge Bridge -sillan rakenteet ovat säänkestävää terästä.
Agit-propin kvartetti laulaa työväenlauluja

| Agit-propin kvartetti laulaa työväenlauluja Agit Prop |
| --- | --- | --- |

Studioalbumin tiedot
 Julkaistu: 1972
 Formaatti: LP, CD (2002)
 Tuottaja(t): Eero Ojanen & Kaj Chydenius
 Tyylilaji: laulelma, folk
 Kesto: 36.19
 Levy-yhtiö: Love Records
Agit Propin muut julkaisut
|   | Agit-propin kvartetti laulaa työväenlauluja 1972 | Laulu kaikille 1974 |
Agit-propin kvartetti laulaa työväenlauluja on suomalaisen Agit-Prop-yhtyeen studioalbumi vuodelta 1972.
Kappaleet

Demokraattisen nuorison maailmanliiton (DNML:n) marssi – 3.24
Säkeitä Leninistä – 1.20
Laulu II maailmansodasta – 3.10
Vietnamissa, Vietnamissa – 3.35
United Fruit – 2.48
Vallankumouksellisen ylistys – 1.48
Liisa Mäkinen – 2.09
Punavangin laulu – 2.21
Kisällittäret – 2.20
Köyhien toivo – 1.55
Natalia – 2.26
Lintu mustasiipi lennä – 2.05
Sinä tiedät luokkasi lait – 1.55
Kivinen laulu – 4.58
Kokoonpano

Anu Saari – laulu
Martti Launis – laulu
Pekka Aarnio – laulu
Sinikka Sokka – laulu
334

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Tapahtumia

Rooman keisari Konstantinus Suuri sallii jälleen gladiaattoritaistelut.
Agis III

| Agis III |
| --- | --- |
 Spartan kuningas
Valtakausi:  338 eaa.–331 eaa.
Edeltäjä:  Arkhidamos III
Seuraaja:  Eudamidas I
Kuollut:  331 eaa. lähellä Megalopolista, Kreikka
Suku:  Eurypontidit
Isä:  Arkhidamos III
Agis III (k. 331 eaa. Megalopolisin lähellä Kreikassa) oli Spartan kuningas vuosina 338 eaa.–331 eaa.. Hän johti lyhyen hallintokautensa aikana kapinaa Aleksanteri Suurta vastaan.
Elämä

Agis oli Spartan kuninkaan Arkhidamos III:n poika ja seurasi isäänsä valtaistuimelle vuonna 338 eaa. Hän kuului Eurypontidien sukuun, joka oli toinen Spartaa hallitsevista kuningassuvuista.. Samoihin aikoihin Makedonian kuningas Filippos II kukisti liittoutuneet Kreikan kaupunkivaltiot Khaironeian taistelussa ja muodosti niistä Korintin liiton. Sen tarkoituksena oli hyökätä Akhaimenidien johtamaan Persiaan, jossa kuningas Artakserkses III oli kuollut ja kokematon Arses noussut valtaistuimelle. Filippos kuitenkin murhattiin ennen sotaretken alkamista. Hänen poikansa ja seuraajansa Aleksanteri Suuri kuitenkin toteutti suunnitelman ja lähti sotaan Persiaa vastaan ja jätti Antipatroksen vastaamaan Euroopan-puoleisesta osasta valtakuntaansa.
Agis päätti hyödyntää Aleksanterin poissaoloa ja ryhtyä vastustamaan Makedonian valtaa. Vuoden 333 eaa. keväällä hän sai rahaa Aigeianmerellä toimineelta persialaiselta amiraalilta Farnabazokselta. Aluksi Agis ei saanut paljoakaan aikaan, mutta vuosien 333-332 eaa. välisenä talvena hän sai joukkoihinsa 8000. kreikkalaista palkkasotilasta, Jotka olivat taistelleet Persian kuningas Dareios III:n joukoissa, selvinneet Issoksen taistelusta ja etsivät nyt uutta työnantajaa. Tämän ansiosta Agis valloitti välittömästi Kreetan, jossa hän värväsi itselleen lisää joukkoja. Kreetan valloitus pakotti Aleksanterin lähettämään laivoja vahvistukseksi Aigeianmerelle.
Agis kokosi makedonialais-vastaisen liittouman, johon kuului Spartan lisäksi Elis ja lähes kaikki Akhaian ja Arkadian kaupungit paitsi Akhaian Pellene ja Arkadian Megalopolis, joka oli kuuluisa spartalaisvastaisesta politiikastaan. Agis voitti taistelussa makedonialaisen komentajan Korragoksen ja alkoi piirittää Megalopolista. Hän arveli spartalaisilla olevan hyvät mahdollisuudet valloittaa kaupunki ennen makedonialaisten väliintuloa, sillä Antipatros kävi juuri sotaa Traakian heimoja vastaan.
Antipatros onnistui kuitenkin lopettamaan sodan traakialaisia vastaan ja marssi etelään suuren armeijansa kanssa, mikä johti Megalopoliin taisteluun. Diodoros Sisilialaisen mukaan  Antipatroksen joukoissa olisi ollut 40 000 miestä. Diodoros kertoo spartalaisten taistelleen raivokkaasti ja pitäneen asemansa pitkään. Kaatuneita olisi ollut yli 5 300 spartalaista ja heidän liittolaistaan ja 3 500 Antipatroksen sotilasta. Mikäli luvut pitäisivät paikkansa olisi taistelu ollut yksi Kreikan historian suurimpia.
Diodoros kertoo myös Agiksen kuolemasta. Agis oli taistellut kunniakkaasti ja sortunut monien etupuolelle saatujen haavojen vuoksi. Hänen sotilaidensa kantaessa häntä takaisin Spartaan olivat he joutuneet vihollisen saartamiksi. Agis määräsi sotilaitaan pakenemaan niin lujaa kuin pystyivät ja pelastamaan itsensä palvellakseen maataan, mutta Agis itse aseistautui ja nousi polvilleen puolustaakseen itseään. Surmattuaan useita vihollisia hän sai surmansa heittokeihään iskusta. Diodoroksen mukaan hänen hallintokautensa olisi kestänyt yhdeksän vuotta. Seuraavaan seitsemään vuoteen ei makedonialaisilla ollut mitään vaaraa kreikkalaisten taholta.
Ajoitusongelma

Agiksen kapinan kronologia on osin ongelmallinen. On selvää että se oli yhä käynnissä kesällä 331 eaa., jolloin Aleksanteri vapautti joitain ateenalaisia vankeja varmistaakseen Ateenan pysymisen kapinan ulkopuolella. Tieto Agiksen kuolemasta ei myöskään ole saavuttanut Aleksanteria joulukuussa 331 eaa., jolloin hän lähetti rahaa Susasta Antipaterille. Megalopoliin taistelun ajoitus vaihtelee vuoden 331 eaa. syksystä vuoden 330 eaa. kesään.
Surge

Surge voi tarkoittaa seuraavia:
Matt Hardy, yhdysvaltalainen showpainija
Surge, virvoitusjuoma
Surge, Noisestormin EP
The Surge, Deck13 Interactiven videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Surge”, voi hakea sivunnimihaulla, laajalla sivunnimihaulla tai tekstihaulla.
Sydänmerkki

Sydänmerkki
Sydänmerkki kertoo tuotteen ravitsemuksellisesta laadusta.
Sydänmerkki-tuote on  tuoteryhmässään parempi valinta suolan määrän ja rasvan laadun ja määrän suhteen. Sydänmerkki ei kuitenkaan tarkoita, että kyseinen elintarvike on kaikin puolin terveellinen ja sitä voi syödä rajattomasti eikä että sillä on parantavia vaikutuksia. Se, että tuotteella ei ole Sydänmerkkiä ei toisaalta kerro, että tuote olisi huono. Sydänmerkki-tuotteita on yli 1000.
Sydänmerkki-aterioissa ravitsemuksellisesti laadukkaasta ruuasta ja paremmista valinnoista viestitään asiakkaille Sydänmerkillä.  Tietyt kriteerit täyttävät aterian osat merkitään Sydänmerkki-tunnuksin linjastoon ja ruokalistaan.
Sydänmerkki-tuotteet > Taustaa

Järjestelmän käynnistämiseen liittyvästä suunnittelutyöstä ovat vastanneet Suomen Sydänliitto ja Suomen Diabetesliitto yhteistyössä Syöpäjärjestöjen kanssa. Merkin hallinnasta vastaavat Sydänliitto ja Diabetesliitto.
Suunnittelutyön lähtökohtana oli sosiaali- ja terveysministeriön ja Suomen Sydänliiton (31. joulukuuta 1999 asti Suomen Sydäntautiliitto ry) vuonna 1997 järjestämässä konsensuskokouksessa hyväksytty toimenpideohjelma, jonka yhtenä suosituksena on merkintäjärjestelmän luominen elintarvikkeille. Myös Diabetesliitolla oli käynnistynyt vastaavanlainen hanke diabeteksen ehkäisyn ja hoidon kehittämiseksi (DEHKO). Elintarvikkeiden merkintäjärjestelmän toteuttaminen sisältyy myös tämän kehittämisohjelman suosituksiin. Sydänmerkki-järjestelmä käynnistyi vuonna 2000.
Sydänmerkin myöntämisperusteet ja järjestelmän periaatteet on laadittu laajapohjaisessa työryhmässä. Järjestelmän suunnitteluvaiheessa pyydettiin lausunnot lähes 60 eri taholta. Saadun palautteen ja elintarviketeollisuuden osoittaman kiinnostuksen perusteella järjestelmä päätettiin käynnistää.
Sydänmerkki-tuotteet > Sydänmerkin myöntämisperusteet

Sydänmerkki voidaan myöntää elintarvikkeelle, joka täyttää kaikki tuoteryhmäkohtaiset myöntämisperusteet. Myöntämisperusteissa huomioidaan:
Kokonaisrasva ja rasvan laatu (kovan rasvan ja pehmeän rasvan suhde)
Natrium
Kolesteroli (joissakin tuoteryhmissä).
Sokeri (joissakin tuoteryhmissä)
Kuitu (joissakin tuoteryhmässä)
Rasva myöntämisperusteena
Myöntämisperusteet on määritelty rasvan suhteen niin, että merkittyjä tuotteita valitsemalla voidaan ruokavaliossa vähentää kokonaisrasvan ja erityisesti kovan rasvan saantia sekä lisätä jossain määrin pehmeitä rasvoja. Tämän vuoksi joissakin tuotteissa on myöntämisperusteena pääosin rasvan määrä (esimerkiksi juustot, makkarat) kun taas olennaisissa pehmeän rasvan lähteissä (esimerkiksi öljyt, margariinit) on otettu huomioon rasvan laatu. Rasvoissa on kuitenkin paljon energiaa, joten niitä suositellaan aina käytettäväksi kohtuudella.
Kolesteroli myöntämisperusteena
Kolesterolin osalta huomioidaan tuotteen kokonaiskolesterolipitoisuus. Jos tuotteen rasvan laatu on kunnossa, alittaa se yleensä myös Sydänmerkin vaatiman kolesterolirajan.
Hakemukseen riittää valmistajan ilmoittama laskennallinen kolesteroliarvo.
Natrium myöntämisperusteena
Kaikissa elintarvikeryhmissä on otettu huomioon natriumin määrä. Natriumraja tarkoittaa valmiin tuotteen kokonaisnatriumin (lisätty ja luontainen) määrää.
Sydänmerkki-ateriat

Ruokapalveluiden järjestäjä saa käyttää Sydänmerkki-aterian tunnusta, kun
ateriakokonaisuuden ravitsemukselliset kriteerit täyttyvät ja
asiakasta informoidaan aterian koostamisesta
Asiakkaan informoiminen
Ruokailijoita ohjataan valitsemaan suositeltava ateria muun muassa linjastomerkintöjen ja malliaterian avulla. Malliateria kootaan lautasmallin periaatteiden mukaisesti.